nvidia/miracl-vision huggingface dataset:
Poptravel

Matkailun hakuportaali Poptravel Oy oli vuosina 2007–2020 toiminut, Suomen ensimmäinenlähde? matkailuun keskittynyt hintavertailusivusto. Vertailupalvelu nosti esiin yli 15 matkanjärjestäjän parhaat tarjoukset, jotka kattoivat yli 600 lentoyhtiötä, 100 000 hotellia ja yli 30 000 autonvuokrauskohdetta. Poptravel ei ollut matkatoimisto vaan hakukone, joka vertaili nettimatkatoimistojen tarjontaa. Hintavertailukoneesta saattoi siirtyä suoraan palveluntuottajan sivulle matkan varaukseen. Poptravel tarjosi palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjosi mahdollisuuden vertailla halvat lento-, hotelli-, autonvuokraus-, sekä matkapakettihinnat valittuun kohteeseen. Palvelun käyttö oli täysin ilmaista.
Jurassic World

Jurassic World on vuonna 2015 ensi-iltansa saanut science fiction -seikkailuelokuva, jonka on ohjannut Colin Trevorrow. Se on Jurassic Park -elokuvasarjan neljäs osa. Elokuvan käsikirjoituksen teki Trevorrow yhdessä Rick Jaffan, Amanda Silverin ja Derek Connollyn kanssa, ja sen pääosissa esiintyvät Chris Pratt ja Bryce Dallas Howard. 22 vuotta Jurassic Parkin tapauksen jälkeen Isla Nublar -saarelle on rakennettu täysin toimiva dinosaurusteemapuisto Jurassic World. Veljekset Zach (Nick Robinson) ja Gray Mitchell (Ty Simpkins) lähtevät saarelle vierailemaan tätinsä Claire Dearingin (Bryce Dallas Howard) luokse, joka on puiston operatiivinen johtaja. Claire laittaa assitenttinsa Zaran (Katie McGrath) poikien oppaaksi, koska valmistelee itse uutta vetonaulaa: geneettisesti luotua hybrididinosaurusta Indominus Rexiä. Kyseisellä dinosauruksella on useiden dinosaurusten ja modernien lajien DNA:ta, mutta päägeneetikko Henry Wu (B. D. Wong) kieltäytyy paljastamasta sen perimää puiston omistaja Simon Masranille (Irrfan Khan). Owen Grady (Chris Pratt) kouluttaa puiston neljää velociraptoria, joita InGenin turvallisuuspalvelun johtaja Vic Hoskins (Vincent D’Onofrio) haluaisi käyttää sotilaallisiin tarkoituksiin, mihin Owen ei suostu. Masrani pyytää Owenia arvioimaan Indominus rexin aitauksen ennen vetonaulan avaamista yleisölle. Owen varoittaa Clairea, että Indominus Rex on vaarallinen, koska se on kasvanut eristyksissä muista eläimistä
Robert Rossen

Parhaan elokuvan Oscar-palkinto (1949)Parhaan ohjauksen Golden Globe (1950) Robert Rossen (16. maaliskuuta 1908 New York, New York, Yhdysvallat – 18. helmikuuta 1966 New York, New Yorkin osavaltio, Yhdysvallat) oli yhdysvaltalainen näytelmäkirjailija ja elokuvien käsikirjoittaja, ohjaaja ja tuottaja. Rossen oli venäjänjuutalaisten maahanmuuttajien poika. Rossen oli nuorena nyrkkeilijä, mutta siirtyi kirjoittamaan näytelmiä. Hänen näytelmänsä käsittelivät yhteiskunnallisia ongelmia, ja hän liittyikin Yhdysvaltain kommunistiseen puolueeseen. Rossen meni naimisiin 1935. Rossen sai mainetta vuonna 1936 näytelmällään The Body Beautiful, jonka seurauksena Warner Bros. tarjosi hänelle paikkaa elokuvien käsikirjoittajana. Seuraavan yhdeksän vuoden aikana hän käsikirjoitti 12 elokuvaa, joista ensimmäinen oli 1937 valmistunut Yön kasvot. Se palkittiin Venetsian elokuvajuhlilla. Kirjoittamisen ohella Rossen alkoi ohjata elokuvia vuonna 1947
Vuoden 1934 jalkapallon maailmanmestaruuskilpailujen karsinnat

Vuoden 1934 jalkapallon maailmanmestaruuskilpailut olivat ensimmäiset joihin järjestettiin karsinnat osallistuvien maiden kesken. Ensimmäisiin MM-kilpailuihin vuonna 1930 maat osallistuivat FIFA:n kutsumina. Karsintoihin osallistui yhteensä 32 maata. Maat jaettiin 12 lohkoon siten että lohkoissa 1–8 pelasivat Euroopan maat, lohkoissa 9–11 Amerikan maat ja lohkossa 12 Afrikan ja Aasian maat. Viron ja Liettuan välinen ottelu jätettiin merkityksettömänä pelaamatta. Ruotsi selviytyi MM-kilpailuihin. Espanja selviytyi MM-kilpailuihin. Italia selviytyi MM-kilpailuihin. Bulgaria luovutti ottelun Itävaltaa vastaan, ja Itävallan ja Unkarin keskinäinen ottelu jätettiin merkityksettömänä pelaamatta. Unkari ja Itävalta selviytyivät MM-kilpailuihin. Tšekkoslovakia selviytyi MM-kilpailuihin. Sveitsi ja Romania selviytyivät MM-kilpailuihin
Full Frontal

Full Frontal (Full Frontal) on vuonna 2002 ensi-iltansa saanut Steven Soderberghin ohjaama elokuva. Se kuvaa yhtä päivää Hollywoodissa asuvien henkilöiden elämässä. Elokuva kuvattiin digitaaliselle videolle alle kuukaudessa, ja sen kerrontatapa hämärtää todellisuuden ja fiktion rajoja niin, ettei katsoja voi aina olla varma katsooko elokuvaa vai sen henkilöhahmojen kuvaamaa elokuvaa elokuvassa. Lähde:
MASS

MASS, lyhenne sanoista Multi Ammunition Softkill System, on saksalaisen Rheinmetallin valmistama laivaston omasuojajärjestelmä. Se on yhdistetty sota-aluksen sensoreihin ja se suojaa alusta vihollisen ohjusiskuilta laukaisemalla harhautusmaaleja. Tilanteesta riippuen ne häiritsevät vihollisen ohjuksen sensoreita ultaravioletti-, näkyvän valon-, laser-, infrapuna- tai tutkasäteilyllä. MASS voidaan kytkeä aluksen johtamisjärjestelmään tai se voi toimia täysin itsenäisesti. Rheinmetall on ilmoittanut MASS:n olevan valittu vuoteen 2009 mennessä yhdeksän eri valtion merivoimille, viiteentoista erilaiseen alusluokkaan. Vuoteen 2012 mennessä järjestelmän valinneiden määrä lisääntyi kahdella tuntemattomalla ostajalla.
Palindromes

Palindromes, rinnakkaisnimeltään Palindromes – nyrjähtänyt rakkaustarina, on vuonna 2004 ensi-iltansa saanut Todd Solondzin käsikirjoittama ja ohjaama elokuva. Siinä 13-vuotiaan tytön suurin toive on saada oma lapsi. Elokuva käsittelee kiistanalaisia teemoja kuten pedofiliaa, aborttia ja kristillistä uskoa. Tyttöä esittää kahdeksan eri-ikäistä, erirotuista ja jopa eri sukupuolta edustavaa näyttelijää. Päähenkilöiden nimet Aviva, Bob ja Otto ovat palindromeja. Turun Sanomien Tapani Maskulan mielestä Palindromes latelee niin lohdutonta huumoria häpeällisiin verukkeisiin turvautuvista elämänvalheista, ettei näin provosoiville vinoiluille tahdo tohtia nauraa ääneen. ”Tyylilleen uskollisena Todd Solondz ei karsinoi henkilöitään susiin eikä lampaisiin vaan kuvailee tässäkin teoksessaan pahaa aiheuttavia hyväntekijöitä ja hyvää tarkoittavia pahoinpitelijöitä. Ydinperhe, uskonto ja muut yhteiskuntaa tukevat normistot peittävät julkisivunsa taakse varsinkin seksuaalisia tabuja, joiden sietämätön houkutus kiusaa kaikkia.”  Film-O-Holic.com-elokuvasivuston Saija Holmin mielestä Palindromes on valitettavan raskas katselukokemus mielenkiintoisesta aiheestaan ja omaperäisestä lähestymistavastaan huolimatta. Katsoja etäännytetään tehokkaasti elokuvan maailmasta, ja elokuvan kyynisen kriittinen suhtautuminen kaikkeen uuvuttaa helposti innokkaimmankin.
Pilviin piirretty

Pilviin piirretty (Tmavomodrý svět, 2001) on tšekkiläisen Jan Svĕrákin ohjaama draamaelokuva, joka kertoo vuonna 1939 Britannian kuninkaallisiin ilmavoimiin liittyvistä tšekkiläissotilaista. Käsikirjoituksen laati ohjaajan kirjailijaisä Zdeněk Svěrák.
Waun taistelu

29.–31. tammikuuta 1943 Wau, Uusi-Guinea Liittoutuneiden voitto Australia Yhdysvallat Japanin keisarikunta Thomas Blamey Murray Moten Hitoshi Imamura Toru Okabe 3 000 sotilasta 4 000 sotilasta 349 kaatunutta, haavoittunutta tai kadonnutta 1 200 kaatunutta (arvio) Waun taistelu oli toisessa maailmansodassa Japanin ja liittoutuneiden välinen taistelu Waun kaupungista Uudessa-Guineassa. Taistelu alkoi 29. tammikuuta 1943 ja päättyi kaksi päivää myöhemmin liittoutuneiden voittoon. taistelussa kaatui arviolta 1 200 japanilaissotilasta ja 349 liittoutuneiden sotilasta. Japanilaiset eivät onnistuneet valtaamaan kaupunkia taistelussa. Myöhemmin liittoutuneet hyökkäsivät kaupungin kautta Laeen ja Salamauaan vallaten kaupungit japanilaisilta 16. syyskuuta 1943 mennessä.
Kosovon sodan tausta

Kosovon sodan taustalla oli Kosovon sotaan johtanut albaanien ja serbien välinen kamppailu kansojen oikeudesta Kosovoon. Vuosisatojen aikana Kosovon albaanien määrä kasvoi. Jugoslavian aikana serbejä muutti pois köyhästä Kosovosta. Kovan linjan serbinationalistien mielestä Kosovo oli serbien pyhää maata, ja albaanit suorittivat Kosovon serbien kansanmurhaa. Niinpä nationalismia hyväkseen käyttänyt Slobodan Milošević alkoi Kosovon albanialaistamiseksi vainota albaaneja. Äärialbaanit nousivat vuonna 1996 aseelliseen vastarintaan, mikä vei Kosovon sotaan vuonna 1999. Kuluneen vuosituhannen aikana on vallinnut sekä serbien että albaanien muuttoa Kosovoon, serbien albanisoitumista ja albaanien serbialaistumista ja sekä albaaneihin että serbeihin kohdistuneita karkotuksia. Kosovosta tuli osa Serbiaa, kun Rascian serbit valtasivat alueen 1200-luvulla. Niinpä Kosovo oli pian Serbian ydinaluetta. Osmanit levittäytyivät alussa rauhanomaisesti maahan 1340-luvulta alkaen. Pian alkoivat kuitenkin taistelut, ja vuonna 1389 käytiin Kosovo Poljen taistelu, joka perimätiedon mukaan oli luultavasti serbeille tappiollinen, ja jossa joidenkin serbijohtajien väitettiin puolustaneen sankarillisesti maataan. Kosovo Poljen taistelussa kaatuneesta ruhtinas Lazarista tuli merkittävä serbien pyhimys, kun varsinkin ortodoksikirkko vaali myyttiä Lazarista
WrestleMania I

WrestleMania (aikajärjestyksellisesti WrestleMania I) oli ensimmäinen WWE:n (tuolloin WWF:n) luoma WrestleMania tapahtuma. Ensimmäinen Wrestlemania teki ensiesiintymisensä 31, Maaliskuuta 1985 Madison Square Garden:issa New York City:ssä. Tapahtumaa tuli katsomaan noin 19,121 fania. Televisiosta tapahtumaa katsoi yli miljoonaa fania, joka teki siitä suurimman esitetyn tapahtuman televisiossa siihen aikaan Yhdysvalloissa. Show’ssa esiintyi yhdeksän showpaini ottelua. Päätapahtuma otteluna oli Hulk Hogan ja Mr.T vastaan Roddy Piper ja Paul Orndorff. Hogan ja Mr.T voittivat ottelun "Cowboy" Bob Orton:in sekaannuttua otteluun. Lisäksi tapahtumassa paini mummulassa tuolloin tunnettu Wendi Richter (mukanaan managerinaan tunnettu poplaulaja Cyndi Lauper). Wendi Richter voitti ottelussaan naisten kultavyö mestaruuden Leilani Kai:lta. Lisäksi tapahtumassa Nikolai Volkoff ja The Iron Shake voittivat Tag Team kultavyöt U
Curaçaon pommitukset

16. helmikuuta 1942 Curaçao, Karibianmeri Alankomaiden voitto Saksalaiset epäonnistuivat öljynjalostamoiden vahingoittamisessa Liittoutuneet: Alankomaat Akselivallat: Saksa ei tiedossa Ernst Kals 10 tykkiä2 laivaston tykkiä1 rannikkopatteri 1 sukellusvene Curaçaon pommitukset oli toisessa maailmansodassa 19. huhtikuuta 1942 tapahtunut epäonnistunut sotilasoperaatio, jossa saksalainen sukellusvene U-130 yritti pommittaa Curaçaon pääkaupungin Willemstadin lähistöllä sijaitsevaa öljynjalostamoa. Sukellusvene ampui kansitykeillään viisi laukausta polttoainetankkeja kohti, mutta yksikään ei osunut kohteeseensa. Iskut herättivät hollantilaisten huomion, jotka alkoivat tulittaa rannikkotykeillään sukellusvenettä, joka joutui vetäytymään ampumisen seurauksena. Iskusta ei seurannut kuolonuhreja eikä vahinkoa saaren öljynjalostamoille. Myöhemmin elokuussa 1942 saksalaiset upottivat öljytankkerin saaren lähistöllä.
Huijareiden kaupunki

Huijareiden kaupunki (Scam City) on kanadalais-brittiläinen matkailuohjelma, jossa Conor Woodman matkustaa erimaiden suurkaupungeissa piilokameroiden kanssa yrittäen kuvata erilaisia rikollisia. Suomessa ohjelmaa esittää Fox.
Oravainen (mitta)

Oravainen eli oravas eli kolmannes on 1500-luvulla käytössä ollut kuivan tavaran astiamitta. Se on ollut 1500-luvulla käytössä Savossa ja Lappeen kihlakunnassa vuoteen 1602. Sen suuruus on 1/3 karpiota tai 1/12 tai 1/10 sen aikaista tynnyriä. Oravainen, oravas, kolmas, kolmannes on vanha mitta, jota ennen aikaan käytettiin nykyisen Savon maakunnan muodostaneessa Lapveden (=Lapveden emäpitäjä), Suur- ja Pikku-Savon kihlakunnissa. 1500-luvulla oli nimitys kolmas eli kolmannes tavallinen Suur- ja Pikku Savossa, oravainen eli oravas taas Lapveden kihlakunnassa. Tämä mitta oli 1/3 karpiota, josta nimi kolmannes johtuu, ja enimmästä päästä joskus 1/10 silloista tynnyriä. Nimitys oravainen (oravas) johtuu nähtävästi siitä, että viljavero oravamaasta oli tämän mitan suuruinen. Vaikka sen virallinen käyttö lakkasi Kaarle IX:n voutisäännön kautta vuonna 1602, kansan parissa sitä käytettiin edelleen pitkään.
Työpaikkademokratia

Työpaikkademokratia tarkoittaa kansainvaltaisten periaatteiden soveltamista työelämään, sekä työntekijöiden mahdollisuutta vaikuttaa työtään ja työyhteisöään koskeviin päätöksiin. Demokraattisia päätöksentekomenetelmiä voivat olla mm. äänestykset, keskustelut ja neuvottelut. Osuuskuntatoiminta usein on demokraattista, mutta työpaikkademokratian käsite poikkeaa osuuskuntamallista siten, ettei työpaikkademokratian edellytyksenä ole, että työpaikka on työntekijöiden yhteisomistuksessa. Jako osuuskuntatoiminnan ja työpaikkademokratian välillä ei olekaan täysin selvä. Silti tyypillisenä erona voitaneen pitää sitä, että työpaikkademokratian tapauksessa yrityksen omistus on harvemmissa käsissä kuin osuuskunnan tapauksessa. Demokratia on laaja-alainen käsite ja työpaikkademokratian yhteydessäkin termi on monitulkintainen. Demokratia voi olla osittaista tai absoluuttista sekä suoraa tai edustuksellista. Organisaatio voi toimia joko suoran demokratian pohjalta tai edustuksellisuuden lähtökohdasta. Jos organisaatiossa on hyvin matala hierarkia, työntekijöille luonnollisesti usein päätyy enemmän päätösvaltaa. Jos hierarkiaa ei ole ollenkaan, on kyseessä absoluuttinen suora demokratia. Joissain organisaatioissa pidetään vaaleja ja valitaan edustajia edustuksellisen demokratian keinoin
Pallohuoneen vala

Pallohuoneen vala (ransk. Serment du Jeu de Paume) oli Ranskan kansalliskokoukseksi julistautuneiden porvarissäädyn edustajien 20. kesäkuuta 1789 vannoma vala, jonka mukaan kokous ei hajaantuisi ennen kuin se olisi saanut säädettyä Ranskalle uuden perustuslain. Kyseessä oli eräs Ranskan suuren vallankumouksen alkuvaiheen merkittävistä ja käänteentekevistä tapahtumista. Taidemaalari Jacques-Louis David luonnosteli tapahtumasta myöhemmin kuuluisan maalauksen, joka ei tosin valmistunut. Kuningas Ludvig XVI:n koollekutsuman Ranskan säätyjen yleiskokouksen porvarissääty eli niin sanottu kolmas sääty oli 17. kesäkuuta julistanut itsensä kansalliskokoukseksi. Tämä tehtiin, jotteivät vanhoilliset aatelis- ja pappissääty voisi jarruttaa uudistusten toteuttamista. Kun kolmannen säädyn edustajat kolme päivää myöhemmin havaitsivat kokoontumistilansa Versaillesissa suljetuiksi, he pelkäsivät kuninkaan yrittävän hajottaa kansalliskokouksen ja päättivät varmistaa ettei näin tapahtuisi. Edustajat kokoontuivat siksi läheisessä Versaillesin tennishallissa (ransk. salle du jeu de paume) ja vannoivat valan, että kansalliskokous ei hajaantuisi ennen kuin Ranskalla olisi kirjoitettu perustuslaki. Tilaisuutta johti Jean Sylvain Bailly
Finlandia Records

Finlandia Records on Musiikki Fazerin (Fazer Finnlevy) vuonna 1979 perustama taidemusiikin julkaisuun keskittynyt levymerkki. Finlandia Recordsin ensimmäinen tuotantopäällikkö ja taiteellinen johtaja Jaakko Borg (1927–2005) loi visiollaan ja huolellisuudellaan oloissamme ainutlaatuisen, kansainväliset mittapuut täyttävän, ulkoisesti yhtenäisen ja tyylikkään levyjulkaisusarjan. Jaakko Borg jatkoi levymerkin tuotantopäällikkönä aina 1980-luvun lopulle saakka. Borgille myönnettiin valtion säveltaidepalkinto vuonna 1985, Suomen Leijonan ritarimerkki vuonna 1987, Sibelius-mitali vuonna 1988 sekä levytuottajien kunniapalkinto Kultainen Emma vuonna 1997. Finlandia Recordsin tuotantopäällikkönä jatkoi Jaakko Borgin jälkeen joulukuusta 1990 aina kevääseen 2004 asti Jari Tiessalo. Jari Tiessalo (s. 1962) oli tullut Fazer Musiikin palvelukseen vuonna 1981 ja luotsasi levymerkin laajenemista ja kansainvälistymistä sen Warner-vuosien aikana aina säännöllisen julkaisutoiminnan päättymiseen saakka. Vuonna 1989 pörssilistautunut Musiikki-Fazer myytiin Time Warnerille vuonna 1993, jonka jälkeen 30.11.1994 se sulautui Warner Music Finlandiin. Tämän jälkeen Finlandia Records jäi moniksi vuosiksi osaksi kotimaista emoyhtiötään Fazer Recordsia ja samalla osaksi Warner Classicsin ulkomaista levymerkkiryhmää (Finlandia, Erato, Teldec, Nonesuch). Finlandia Records olikin pitkään yksi Fazer/Warner-kaupan hyötyjistä: levytettävä ohjelmisto ja merkille levyttävät taiteilijat kansainvälistyivät, ja pääseminen Warnerin maailmanlaajuiseen jakeluverkostoon hyödytti niin taiteilijoita kuin levyjen myyntiäkin
Operaatio Dervish

21.–31. elokuuta 1941 Pohjoinen jäämeri Jäämeren saattueet alkavat Yhdistynyt kuningaskunta Saksa J. C. K. Dowding 6 rahtialusta1 raskas risteilijä6 hävittäjää3 miinanraivaajaa3 sukellusveneentorjuntatroolaria1 laivaston tankkeri ei ei Operaatio Dervish oli liittoutuneiden ensimmäinen Jäämeren saattue toisen maailmansodan aikana. Se kuljetti Neuvostoliittoon sotamateriaalia. Saattue lähti 21. elokuuta 1941 Hvalfjörðurista Islannista ja saapui Arkangeliin 31. elokuuta. Sen kommodorina oli J. C
EY-numero

EY-numero, eli EINECS-, ELINCS- tai No Longer Polymers -numero, on aineen virallinen numero Euroopan unionissa. EINECS-numeroon saatavilla Euroopassa kaupallisessa käytössä olevien kemiallisten aineiden luettelossa (EINECS (1). ELINCS-numero on saatavilla Euroopassa ilmoitettujen aineiden luettelossa (sellaisena kuin se on tarkistettuna) (EUR 22543 EN, Euroopan yhteisöjen julkaisutoimisto, 2006, ISSN 1018-5593). No Longer Polymers -numero on saatavilla No Longer Polymers -aineiden luettelossa (sellaisena kuin se on tarkistettuna) (Euroopan yhteisöjen julkaisutoimiston asiakirja, 1997, ISBN 92-827-8995-0). EY-numero on seitsenmerkkinen XXX-XXX-X-tyyppinen numero, joka alkaa numerosta 200-001-8 (EINECS), 400-010-9 (ELINCS) ja 500-001-0 (No Longer Polymers).
Velika Ivančan ammuskelu

Velika Ivančan joukkoampuminen oli Serbiassa, Velika Ivančan kylässä 9. huhtikuuta 2013 tapahtunut joukkomurha, jossa kuoli tekijä mukaan lukien 14 ihmistä. Ampuja oli 60-vuotias mies, joka murhasi sekä sukulaisiaan että naapureitaan. Ampuja yritti tappaa myös itsensä, haavoittui vakavasti ja kuoli sairaalassa 11. huhtikuuta 2013. Tapaus oli eniten kuolonuhreja vaatinut joukkoampuminen maassa Balkanin sotien jälkeen. Ampuja Ljubiša Bogdanović oli palvellut Kroatian sodassa vuosina 1991–1995.
HMS Agincourt (1865)

HMS Agincourt oli Britannian kuninkaallisen laivaston 1860-luvulla valmistettu Minotaur-luokan panssarifregatti. Täystakiloitu ja valurautapanssaroitu alus valmistui 1867 ja se romutettiin 1960. Alus tilattiin Laird, Son and Companyltä Birkenheadistä nimellä HMS Captain. Alus kuitenkin nimettiin jo ennen vesillelaskua HMS Agincourtiksi. Köli laskettiin 30. lokakuuta 1861 ja alus laskettiin vesille 27. maaliskuuta 1865. Alus valmistui 1. kesäkuuta 1867 ja se otettiin palvelukseen kesäkuussa 1868. Palvelukseenoton jälkeen alus hinasi 23. kesäkuuta 1869 Noresta HMS Northumberlandin kanssa kelluvan telakan Madeiralle, josta HMS Warrior ja HMS Black Prince hinaisivat telakan edelleen Bermudalle. Aluksen tykkikannelle lastattiin 500 tonnia säkitettyä hiiltä normaalien hiilivarastojen lisäksi
Eino Kauria

Eino Elias Kauria, sukunimi vuoteen 1930 Fagerlund (17. huhtikuuta 1903 Velkua – 9. helmikuuta 1997 Helsinki) oli suomalainen koristetaiteilija. Kaurian vanhemmat olivat maanviljelijä Johan Anshelm Fagerlund ja Ida Johanna Jansson. Hän kävi taideteollisen keskuskoulun 1924–1927 ja teki opintomatkat Keski-Euroopan maihin 1933 sekä Yhdysvaltoihin 1951. Kauria erikoistui koristemaalaukseen ja puuintarsiaan. Hän teki useita seinä- ja lasimaalauksia sekä intarsiatöitä.
The Jasser Arafats

Jari Kurki, lauluJesse Liukkonen, kitaraMax Pekkonen, kitaraMörglur, bassokitaraJuuso Vuorensola, rummut Violent Journey Records, 2010– The Jasser Arafats on suomalainen death/thrash metal -yhtye. Se perustettiin Tampereella vuonna 2007.
Bolívar (departementti)

Bolívar on yksi Kolumbian 32 departementista. Sen pääkaupunki on Cartagena, pinta-ala 25 978 km² ja asukasluku vuonna 2011 oli noin kaksi miljoonaa. Bolívar sijaitsee maan pohjoisosassa Karibianmeren rannikolla. Ennen espanjalaisten tuloa aluetta asuttivat karibit ja taironat. Suurin osa departementista on alavaa, mutta sen eteläosassa on korkeita vuoria.
Walter Walsh

Walter Rudolph Nicholas Walsh (4. toukokuuta 1907 Union City, New Jersey – 29. huhtikuuta 2014 Arlington, Virginia) oli yhdysvaltalainen ampuja. Hän valmistui Rutgers Law Schoolista ja liittyi vuonna 1934 FBI:n palvelukseen. Toisen maailmansodan aikana hän palveli Yhdysvaltain merijalkaväessä. Walsh kilpaili muun muassa vuoden 1948 kesäolympialaisissa Lontoossa, jossa hän sijoittui miesten 50 metrin vapaapistoolissa 12:nneksi. Ammunnan maailmanmestaruuskilpailuissa 1952 Walsh voitti 25 metrin isopistoolissa kultaa joukkueen jäsenenä ja sai myös hopeamitalin yksilökilpailussa. 106-vuotiaaksi elänyt Walsh oli kaikkien aikojen vanhimmaksi elänyt olympiaurheilija kunnes uruguaylainen Félix Sienra ohitti hänet tammikuussa 2023.
Yrjö Käkönen

Yrjö Käkönen (30. lokakuuta 1918 Pietari - 29. elokuuta 1983 Turku) oli suomalainen nuortenkirjailija.
Kaarina Lappalainen

Hanna Kaarina Lappalainen (30. tammikuuta 1905 Iisalmi – 4. joulukuuta 1978 Iisalmi) oli suomalainen maatalon emäntä ja pakinoitsija. Hän kirjoitti pakinoita nimimerkillä Kaija Niskanen. Kaarina Lappalaisen vanhemmat olivat kauppias Kalle Niskanen ja Hanna Unbom. Hän kävi kolme luokkaa oppikoulua sekä Iisalmen käsityökoulun 1924–1925 ja Vaasan talouskoulun 1927. Lappalainen oli naimisissa kaksi kertaa
Herman Laamanen

Wikipediassa ei ole tämän nimistä artikkelia.
Ahmaus

Ahmaus on Ulvilan kylä, entisen Kullaan kunnan alueella. Ahmaus on laaja, noin 20 taloa käsittävä kyläalue itäisimmässä Ulvilassa, valtatie 11:n varrella. Ahmauksen talvet ovat lumiset ja pitkät. Ahmaus on ollut asuttu ainakin vuodesta 1801 lähtien, todennäköisesti kauemminkin. Ahmauksessa toimi kansakoulu vuosina 1924 - 1965. Ahmauksen nimi tulee todennäköisesti ahmasta, joka on ollut aikanaan yleinen alueella.
Houstonin satama

Houstonin satama (engl. Port of Houston, LOCODE: US HOU, täsmällisemmin esim. US BBT (Barbours Cut), US BPX (Bayport)) on Yhdysvaltain eteläosissa Texasin osavaltiossa sijaitsevan miljoonakaupunki Houstonin suursatama. Satama sijoittuu laajalle alueelle Meksikonlahden luoteisosissa sijaitsevan Galvestoninlahden luoteisrannalla ja lahdelta Houstonin keskustaan johtavan, syväväyläksi ruopatun joki- ja kanavauoman varrella. Satamaan kuuluu muun muassa lukuisia öljy- ja petrokemian terminaaleja, useita irtolastiterminaaleja, kaksi suurempaa konttiterminaalia (Barbours Cut ja Bayport) sekä risteilysatama. Syyskuun 1900 tuhoisa Galvestonin hurrikaani vaikutti merkittävästi Houstonin sataman syntymiseen. Suurkatastrofissa kuoli 8 000 ihmistä, ja hurrikaani pyyhki maan tasalle Galvestonin kaupungin ja sen tuolloin Yhdysvaltain toiseksi suurimman kauppasataman. Houstonin seudulta löytyneet öljylähteet synnyttivät vuodesta 1901 lähtien alueelle öljyteollisuutta kasvavine kuljetustarpeineen. Myös puuvillan rinnalle merkittäväksi maataloustuotteeksi noussut riisi tarvitsi alueelta sopivan vientisataman. Tuhoutuneen Galvestonin sataman korvaaminen toteutettiin paljolti ruoppaamalla syväväylä suojaisempaan Houstoniin ja rakentamalla sinne Houstonin satama. Houstoniin johtava syväväylä avattiin 1914. Amerikkalaisten satamaviranomaisten järjestön AAPA:n tilastoissa Houston ylsi vuosina 2011 ja 2012 maailman 20 suurimman rahtisataman joukkoon
Hannibal (televisiosarja)

Hannibal on yhdysvaltalainen psykologinen jännityssarja, jonka on kehittänyt Bryan Fuller. Se perustuu Thomas Harrisin kirjoittaman Punainen lohikäärme -romaanin henkilöhahmoihin. Sarja keskittyy FBI:n erikoistutkijan Will Grahamin (Hugh Dancy) ja psykiatri tri Hannibal Lecterin (Mads Mikkelsen) väliseen suhteeseen. Hannibal alkoi NBC-kanavalla 4. huhtikuuta 2013. NBC vahvisti saman vuoden toukokuussa, että sarjaa jatketaan 13 jaksoa sisältävällä toisella tuotantokaudella, joka esitetään vuonna 2014. Kolmas kausi vahvistettiin 9. toukokuuta 2014. Sitä alettiin esittää NBC-kanavalla 4. kesäkuuta 2015. Kesäkuussa 2015 NBC ilmoitti, ettei sarjaan tehdä enää neljättä kautta pienten katsojalukujen takia. Sarjan ensimmäisten kausien tapahtumat on ajoitettu aikaan ennen Punaisen lohikäärmeen tapahtumia, kun Lecter vielä oli poliisia avustava oikeuspsykiatri